TRSAT – Troje mladića stigli su na Trsatsku gradinu i izvjesili talijansku zastavu. U zemlju gdje pola stanovništva odlazi u Irsku, ilegalni migranti se gomilaju na granicama, a gospodarstvo zemlje ovisi o vremenskim prilikama tijekom ljetne sezone, postavljanje jedne zastave uistinu je posve nevažna stvar. O njoj ne bi trebalo ni govoriti, ali tako ne misle vodeći mediji u Hrvatskoj, koji od svega pokušavaju stvoriti senzaciju i šou. Pa tako i ovdje.

Krenimo redom.

PRVO – Ovo se nije desilo nedavno, već u 9 mjesecu 2018. godine! ALi dio hrvatskih medija, očito u želji stvaranja cirkusa – sve je preselilo u “nedavan događaj”.

DRUGO – Troje mladića je svoju “akciju” postavilo na YouTube uz jasnu aluziju isticanja Rijeke kao talijanskog grada. Riječ je o posve nepotrebnoj provokaciji troje mladića i nju treba tako promatrati. Ali nemojmo pasti pod laž nekih dnevnih novina o tobože najezdi talijanskog fašizma. Ako ima kakve najezde, onda je to samo najezda bedastih pojedinaca sa svih strana, jer takvih nepotrebnih provokacija ima i na ovoj strani.

Provokatori svih zemalja, ujedinite se – a mi normalni ih trpimo

U Trstu su za 1. maj pojavili slovenski i hrvatski provokatori koji su mahali jugoslavenskim zastavama i derali se “Tito, Trst je naš”. Partizanska okupacija Trsta iz 1945. se u tom gradu naziva “40 dana terora“, što dovoljno govori kakve osjećaje među stanovništvom tog grada bude crvene zvijezde. Zašto bi onda netko u takvom gradu mahao jugoslavenskim zastavama osim ukoliko nije provokator, idiot ili želi poticati na mržnju među narodima? Sasvim nepotrebne provokacije, kao što je nepotrebna i glupa ova na Trsatskoj gradini.

Mediji sve lošiji i lošiji